Legal Document

Category: 515

Text:
20. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ2/3137/0025 της 20/27 Ιαν. 2003 (ΦΕΚ Β΄ 76) Καθορισμός λεπτομερειών για την εφαρμογή των διατάξεων του άρθρου 12 του Ν. 2768/1999. Έχοντας υπόψη: 1.-Τις διατάξεις του άρθρου 12 του Ν. 2768/1999 (ΦΕΚ 273 Α΄).2.-Τους όρους της από 3.10.2001 Σύμβασης μεταξύ του ΤΑΜΕΙΟΥ ΑΣΦΑΛΙΣΕΩΣ ΠΡΟΣΩΠΙΚΟΥ Ο.Τ.Ε. (ΤΑΠ - ΟΤΕ) και της εταιρείας " ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΕΙΔΙΚΟΥ ΚΕΦΑΛΑΙΟΥ ΤΑΠ - ΟΤΕ (ΕΔΕΚΤ - ΟΤΕ Α.Ε.)" που συστάθηκε με τις διατάξεις της παραγράφου 1 του άρθρου 12 του Ν. 2768/1999 και 3.-Ότι με την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε:  Καθορίζουμε ότι το Ειδικό Κεφάλαιο, που δημιουργήθηκε στο Ταμείο Ασφάλισης Προσωπικού Ο.Τ.Ε. (ΤΑΠ - ΟΤΕ) με τις διατάξεις του άρθρου 12 του Ν. 2768/1999, αποτελεί από της σύστασης του αυτοτελή κλάδο του ΤΑΠ - ΟΤΕ. Από την απόδοση της διαχείρισης του Ειδικού Κεφαλαίου, μετά την αφαίρεση των προς το Ταμείο Αρωγής Προσωπικού Ο.Τ.Ε. ετησίως καταβαλλόμενων τόκων, διατίθεται το απαιτούμενο ποσό για την κάλυψη των ετήσιων ελλειμμάτων του ΤΑΠ - ΟΤΕ και το εναπομένον ποσό προστίθεται στο Ειδικό Κεφάλαιο. Ως απόδοση της διαχείρισης του Ειδικού Κεφαλαίου νοείται η θετική μεταβολή της αξίας του Κεφαλαίου αυτού μεταξύ των χρονικών σημείων της έναρξης και της λήξης της διαχειριστικής περιόδου, μετά την αφαίρεση των προμηθειών διαχείρισης και θεματοφυλακής, του κόστους συναλλαγών και τραπεζικών πράξεων, εξαγοράς μεριδίων αμοιβαίων κεφαλαίων, των φόρων, τελών και κάθε μορφής δαπανών που συνεπάγεται η διαχείριση. Για τον υπολογισμό της απόδοσης, ως αξία του Ειδικού Κεφαλαίου κατά το χρόνο έναρξης της κάθε διαχειριστικής περιόδου νοείται η συνολική αξία των εισφορών κάθε υπόχρεου προσώπου αποτιμωμένων κατά το χρόνο καταβολής τους. Σελ. 632,20(α) Τεύχος       Σελ.       Κατά τη διάρκεια της διαχειριστικής περιόδου το Ειδικό Κεφάλαιο νοείται ως σύνολο περιουσίας, συμπεριλαμβανομένων των τυχόν μερισμάτων, τόκων και λοιπών καρπών, καθώς επίσης και των κερδών από πώληση περιουσιακών στοιχείων που το απαρτίζουν. Η διαχειριστική περίοδος, ο τρόπος διάθεσης της απόδοσης του Ειδικού Κεφαλαίου, η αμοιβή της ΕΔΕΚΤ-ΟΤΕ Α.Ε. και κάθε άλλη αναγκαία λεπτομέρεια καθορίζονται με τη σύμβαση διαχείρισης του Ειδικού Κεφαλαίου μεταξύ του ΤΑΠ-ΟΤΕ και της ΕΔΕΚΤ-ΟΤΕ Α.Ε.  Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 22.Θ.γ.20 Προσωπικό Ο.Τ.Ε.